
Acatistul Sfintei cuvioase maici Paraschiva (al doilea acatist) 
(14 octombrie) 


Sfânta cuvioasă Parascheva de la Iaşi (14 octombrie): 


https://www.academia.edu/43317891/Sf% C3% A?2nta_ cuvioas% C4% 83 Parascheva _ de _la 
Ia% C5%9Fi 14 octombrie 


https://archive.org/details/sfanta-cuvioasa-parascheva 


X*%* 


Materiale despre Sfânta cuvioasă Parascheva de la Iaşi: 


https://findependent.academia.edu/emystea/Sf-cuv-Parascheva-de-la-la % C5 %9Fi 


XP PP 0 E IE IP IP 3 5 IE IE II IE E XX 
Xp PP PP 0 E E IE IP E 3 E E IE II IE E XX 


Ar De Dr dr dr de Dr dr d De Dr dr dr De de dr dr A de dr dr A A 


Ar de de Dr De dr de Dr De dr dr Dr De dr dr De de dr dr e de de dr fr A d 


Xp PP PP 0 E E IE IP IP 3 3 E IE II E E E XX 


https://archive.org/details/Gsteaemy?query=Parascheva+de+la+Ia % C59%9Fi 
KA 
(hramul Paraclisului Sfintei Mânăstiri Râmeţ) 


Prăznuire la 14 octombrie. Este sfânta cea mai reprezentativă a vieţii nevoitoare că- 
lugăreşti. Are Sfinte moaşte, ca trup întreg şi nestricăcios, la laşi. Multe maici îi 
poartă numele, ca şi femeile din lume. Cei ce-i poartă numele şi cei evlavioşi îi 
citesc Acatistul adeseori, şi mai ales cei care i-au sărutat sfintele moaşte. La Bise- 
ricile de Mânăstire ce-i au numele, i se citeşte Acatistul odată pe săptămână, alter- 
nativ cu celelalte hramuri şi Sfinţi patroni. 


Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 

Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice troparul din Minei, apoi: 


Condacul 1 

Mare este taina chipului de maică, prin care se întrupează însuşi chipul Fiului dum- 
nezeiesc, chipul cel mai mare şi mai sfânt al făpturii, ce îşi naşte şi iubirea sa pen- 
tru Dumnezeu, pe care avându-L cu adevărat, şi noi cu cinstire cântăm: Bucură-te, 
Sfântă cuvioasă Paraschiva, iubirea cea mare de Dumnezeu! 


Icosul 1 

Fiul din însuşi coasta Sa de Fiu zideşte chipul de maică, şi aşa fecioria lumii se na- 
şte, că maica este Fecioara Naşterii de sus. 

Bucură-te, chipul de taină al maicii; 

Bucură-te, chipul fecioriei; 

Bucură-te, făptură care mai întâi naşte Chipul dumnezeiesc; 

Bucură-te, că apoi naşte şi făptura; 

Bucură-te, fiica Evei celei de Rai; 

Bucură-te, fiica ce nu se mai amăgeşte; 

Bucură-te, fiica ce fuge de înşelare; 

Bucură-te, fiica ce nu ascultă pe „şarpele-demon”; 

Bucură-te, fiica Fecioara-maică; 

Bucură-te, fiica cea vrednică; 

Bucură-te, fiica cea aleasă; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 2 
Ca o floare printre spinii Pământului ai răsărit, şi ai crescut spre Lumina de sus cu 
mireasma minunată a cântării de: Aliluia! 


Icos 2 
O, mare dar la îndelungate vremi: Pământul primeşte câte un „sfânt”, ce bogăţie 
cerească se face. 

Bucură-te, comoară de sus; 

Bucură-te, şi mărgăritarul cel de jos; 
Bucură-te, glas ceresc; 

Bucură-te, şi porumbiţa lumu; 
Bucură-te, luminarea de taină; 
Bucură-te, şi făclia pământească; 
Bucură-te, aprinderea minunată; 
Bucură-te, şi vas de cinste; 

Bucură-te, moştenitoarea strămoşească; 
Bucură-te, multa aşteptare; 

Bucură-te, fiica ce o împlineşte; 
Bucură-te, Sfântă cuvioasă Paraschiva, iubirea cea mare de Dumnezeu! 


Condacul 3 
Ca fiica acestui neam, virtutea lui ai avut, că mai întâi pe Dumnezeu L-ai lubit, şi 
Lui te-ai dăruit în cântarea de: Aliluia! 


Icosul 3 

A1 lăsat naşterea lumească, să naşti întâi chipul lui Dumnezeu din „adâncul chi- 
pului tău de maică”, şi aşa iubitoarea lui Hristos te-ai vădit. 

Bucură-te, iubirea de Dumnezeu neabătută; 

Bucură-te, făptură ce şi ea iubeşte pe Dumnezeu; 

Bucură-te, cea dăruită de sus; 

Bucură-te, cea dăruită şi de Jos; 

Bucură-te, cinstirea cerească; 

Bucură-te, şi cinstirea omenească; 

Bucură-te, locaş sfințit; 

Bucură-te, de Dumnezeu locuit; 

Bucură-te, altar de venirea dumnezeiască; 

Bucură-te, altar de jertfa lui Hristos; 

Bucură-te, închinarea făgăduită; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 4 
Ai dorit chipul monahicesc, chipul de maică duhovnicească, şi cu adevărat l-ai câş- 
tigat, şi maică sfântă te-ai făcut, în cântarea de: Aliluia! 


Icosul 4 
Aşa de mult te-ai nevoit în viaţa călugărească, dar iubind fără margini pe Dumne- 
zeu, prin toate ai trecut, ca o căprioară în fugă. 

Bucură-te, iubirea de mare taină; 

Bucură-te, foc aprins din adâncurile firii; 

Bucură-te, dezvelirea chipului lui Dumnezeu din chipul omenesc; 
Bucură-te, că ai pătruns în străfundurile inimu; 

Bucură-te, că acolo grădină ai făcut; 

Bucură-te, că flonile lui Dumnezeu ai sădit; 

Bucură-te, că minunate flori au crescut; 

Bucură-te, mireasma cerească; 

Bucură-te, cărbunele pentru tămâia duhovnicească; 

Bucură-te, cădelniţă de Altar; 

Bucură-te, sfeşnic de sfântă slujire; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 5 
Iubirea ta pentru Dumnezeu fiind aşa de mare, nu putea să stea mult timp pe Pă- 
mânt, şi aşa de Hristos ai fost luată, în cântarea de: Aliluia! 


Icosul 5 

Celor ce iubesc nespus pe Hristos, şi EI locaş ceresc le face, ca împreună să fie în 
VeşnICI€. 

Bucură-te, încununarea chipului călugăresc; 

Bucură-te, încununarea chipului omenesc; 

Bucură-te, că ai ajuns degrab la limanul de sus; 

Bucură-te, că spre el ai alergat; 

Bucură-te, că repede l-ai căpătat; 

Bucură-te, că şi plata ai luat; 

Bucură-te, că ai primit multe daruri; 

Bucură-te, că şi nouă din ele ne dăruieşti; 

Bucură-te, că după trebuinţă le împarţi; 

Bucură-te, că lhpsiţilor le dai mai întâi; 

Bucură-te, maica noastră a tuturor; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 6 
Mutată cu sufletul la Cer, ne-ai lăsat trupul tău cel pământesc, ca Sfinte moaşte, tot 
aşa de nemuritoare, că întregi şi neputrede au rămas, având cântarea de: Aliluia! 


Icosul 6 
O, mare minune a iubirii de Dumnezeu şi a iubirii făpturii totodată, că „nestrică- 
ciunea viitoare” mai înainte se face şi prin tine, Sfântă Paraschiva, se arată. 

Bucură-te, ajunsă la viaţa cea nemuritoare; 
Bucură-te, că şi trupul ţi-a rămas nestricat; 
Bucură-te, pământul noului Rai; 

Bucură-te, că blestemul morţii ţi s-a şters; 
Bucură-te, că spinul păcatului l-ai scos; 
Bucură-te, că ai împlinit menirea făpturii; 
Bucură-te, că te-ai îmbrăcat în Hristos; 
Bucură-te, că te-ai umplut cu Duhul PreaSfânt; 
Bucură-te, că la Dumnezeu Tatăl ai ajuns; 
Bucură-te, fiica Pământului cea sfântă; 
Bucură-te, şi fiica Cerului totodată; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 7 
Pământul stricăcios nu putea ţine trupul tău nestricat şi aşa Sfintele tale moaşte din 
mormânt s-au scos, şi spre cinstirea cuvenită s-au arătat, în cântarea de: Aliluia! 


Icosul 7 

Și mai mult, Sfintele tale moaşte, în Țara Moldovei s-au adus, unde păgânii agareni 
să nu te batjocorească, unde să fii cu adevărat maica celor în nevoi. 
Bucură-te, comoară de sfântă bogăţie; 

Bucură-te, mărgăritarul dezgropat din țarină; 

Bucură-te, mărgăritarul cumpărat cu mare preţ; 

Bucură-te, că Domnitorul Moldovei l-a plătit; 

Bucură-te, că dintre păgâni te-a scos; 

Bucură-te, că în ţară drepteredincioasă ai venit; 

Bucură-te, că te-ai întors în Patria strămoşească; 

Bucură-te, că la neamul propriu ai revenit; 

Bucură-te, că nu l-ai uitat; 

Bucură-te, că de acum cinstea lui o porți; 

Bucură-te, vrednicia mult aşteptată; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 8 
Vasile, voievodul Moldovei Româneşti, te-a pus cu „pecete nedezlegată” în fru- 


moasă Biserică, unde să fii maica noastră cea mare, ca toţi să cânte: Aliluia! 


Icosul 8 

Şi cu adevărat, fiica cea mică a Pământului, cea slabă şi nebăgată în seamă, prin iu- 
birea cea mare a lui Hristos, ca o „împărăteasă” te întorci, ca maica iubitoare a 
tuturor. 

Bucură-te, trandafirul iubirii dumnezeieşti; 

Bucură-te, fiica logodită Cerului; 

Bucură-te, fiica cea dăruită lui Hristos; 

Bucură-te, fiica ce a slujit pe Împăratul de sus; 

Bucură-te, că i-ai plăcut Împăratului; 

Bucură-te, că şi El cinstea împărătească ţi-a dat; 

Bucură-te, că în haină scumpă te-a îmbrăcat; 

Bucură-te, prin care „fire de sus” te-ai făcut; 

Bucură-te, prin care „sânge ceresc” ai câştigat; 

Bucură-te, că te-ai înrudit cu veşnicia; 

Bucură-te, că ai coborât veşnicia şi la noi; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 9 
Cine să spună viaţa ta de taină? Noi însă te ştim pentru cele ce faci pentru noi, cei 
în nevoi, care cântăm: Aliluia! 


Icosul 9 

Ne înspăimântăm văzând cât de sfântă este viaţa ta şi cât de păcătoasă este viaţa 
noastră, dar ne plecăm şi la îndreptarea ta alergăm. 

Bucură-te, maica noastră, a celor în nevoi; 

Bucură-te, mijlocitoarea prea milostivă; 

Bucură-te, miluirea necurmată; 

Bucură-te, tămăduirea amarelor noastre boli; 

Bucură-te, alungarea cumplitelor noastre duhuri rele; 

Bucură-te, mângâierea suferințelor fără leac; 

Bucură-te, alinarea plânsului fără oprire; 

Bucură-te, oprirea vicleniilor omeneşti; 

Bucură-te, îmblânzirea duşmanilor întunecaţi; 

Bucură-te, smerirea stăpânitonilor înfumuraţi; 

Bucură-te, maica noastră de toate zilele; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 10 

Cu toţi călugării, mirenii, bărbaţi şi femei, copii şi bătrâni, alergăm la tine, Sfânta 
noastră maică Paraschiva, că nimeni nu pleacă de la tine fără folos, cântând: Ali- 
luia! 

Icosul 10 

Numele tău nume de mare cinste s-a făcut, că mulţi îl poartă, ca darurile tale să fie 
cu el. 

Bucură-te, numele maicii noastre ocrotitoare; 

Bucură-te, numele cel duhovnicesc; 

Bucură-te, numele sfânt pentru toţi; 

Bucură-te, numele cinstei fecioreşti; 

Bucură-te, mireasa naşterii de sus; 

Bucură-te, maică-fecioară, chipul naşterii curate; 

Bucură-te, că naşti mai întâi iubirea de Dumnezeu; 

Bucură-te, maică şi a iubirii omeneşti; 

Bucură-te, maică, chipul Bisericii lui Hristos; 

Bucură-te, maică, chipul iubirii în unirea a toate; 

Bucură-te, maica noastră cea mare; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 11 
Călugări şi monahii, credincioşii toţi te au ca icoană de mare sfinţenie, unde rugă- 
ciunea ta pentru noi este cu adevărat, în cântarea de: Aliluia! 


Icosul 11 

Schituni şi Mânăstiri şi Biserici au luat cinstirea numelui tău şi credincioşii la fel şi 
aşa cu un glas te lăudăm. 

Bucură-te, Sfânta noastră Paraschiva cea mare; 

Bucură-te, sfânta noastră maică de aproape; 

Bucură-te, povăţuitoarea noastră duhovnicească; 

Bucură-te, apărarea noastră de tot răul; 

Bucură-te, şi alungarea insectelor şi jivinelor de tot felul; 

Bucură-te, apărarea de cutremure; 

Bucură-te, scăparea de foc; 

Bucură-te, bucuria din toate întristările; 

Bucură-te, nădăjduirea noastră din tot timpul; 

Bucură-te, întărirea credinţei noastre slăbite; 

Bucură-te, maica noastră cea prea iubitoare; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 12 

Multe sunt păcatele noastre, patimile şi slăbiciunile şi nu ne lăsăm de păgânătățile 
şi idolii ascunşi, dar cu puţina „scânteie” ce ne-a mai rămas, alergăm la tine, maica 
noastră prea bună, spre cântarea de: Aliluia! 

Icosul 12 

La icoana ta pe noi înşine ne aducem, şi neîndrăznind să ridicăm ochii, cu frunţile 
plecate, cu mintea smerită, cu inimi înfrânte, cerem iubirea ta de maică. 
Bucură-te, nădejdea prin care nu ne pierdem; 

Bucură-te, iubirea la care alergăm; 

Bucură-te, maica cea primitoare; 

Bucură-te, maica cea îngăduitoare; 

Bucură-te, maica cea ascultătoare; 

Bucură-te, păzirea sihaştrilor; 

Bucură-te, aprinderea râvnei călugăreşti; 

Bucură-te, îmblânzirea vrăjmaşilor; 

Bucură-te, scăparea de asuprirea celor răi; 

Bucură-te, înţelepțirea tinerilor; 

Bucură-te, creşterea bună a copiilor; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 13 (de trei ori) 

O, maica noastră Sfântă Paraschiva, primeşte puţina noastră cinstire şi nu te scârbi 
de slăbiciunea credinţei pe care o avem, şi ne dăruieşte fiecăruia după a sa nevoie 
cele trebuitoare, că ne ai pe toţi la inima ta, ca să cântăm şi noi: Aliluia! 


Se citesc apoi din nou: 


Icosul 1 

Fiul din însuşi coasta Sa de Fiu zideşte chipul de maică, şi aşa fecioria lumii se na- 
şte, că maica este Fecioara Naşterii de sus. 

Bucură-te, chipul de taină al maicii; 

Bucură-te, chipul fecioriei; 

Bucură-te, făptură care mai întâi naşte Chipul dumnezeiesc; 

Bucură-te, că apoi naşte şi făptura; 

Bucură-te, fiica Evei celei de Rai; 

Bucură-te, fiica ce nu se mai amăgeşte; 

Bucură-te, fiica ce fuge de înşelare; 

Bucură-te, fiica ce nu ascultă pe „şarpele-demon”; 

Bucură-te, fiica Fecioara-maica; 

Bucură-te, fiica cea vrednică,; 

Bucură-te, fiica cea aleasă; 

Bucură-te, Sfântă cuvioasă Paraschiva, iubirea cea mare de Dumnezeu! 


Condacul 1 

Mare este taina chipului de maică, prin care se întrupează însuşi chipul Fiului dum- 
nezeiesc, Chipul cel mai mare şi mai sfânt al făpturii, ce îşi naşte şi iubirea sa pen- 
tru Dumnezeu, pe care avându-L cu adevărat, şi noi cu cinstire cântăm: Bucură-te, 
Sfântă cuvioasă Paraschiva, iubirea cea mare de Dumnezeu! 


(Extras din cartea: leromonah Ghelasie Gheorghe - Imnografie II Acatistier 
ediţie îngrijită şi adăugită de Ierom. Ghelasie şi Ierom. Valerian - Editura Pla- 
tytera, Colecţia Isihasm) 

